સાવ પાસે થી વહેતી અંબિકા ના પાણી નો અવાજ આ શાંતિ માં સંભળાતો હતો. એક ભરવાડ થોડા ઢોર લઈને કાંકતો હાંકતો પસાર થયો. ચરાવવા લઇ જતો હતો; એની સાથે ચાલતો હતો એક હટ્ટો કટ્ટો કૂતરો. સિસોટી વગાડતા એને આખા ટોળાં ને ફળીયા માંથી પાર કર્યું, આગળ જઈને સડક ના વળાંક સાથે વળી ગયો. સવાર ના કૂણા તડકા માં ઢોર થી ઊડેલી ધૂળ જાદુઈ લાગતી હતી. “આ લોકો સાથે મને જવાનું મળે તો કેવી મઝા આવી જાય?’ પ્રકૃતિની બધી કમાલમાં મને રગદોળાવાનું બહુ ગમતું.